જોકે કોંગ્રેસ સામે અન્ય કારણસર પણ કર્ણાટકમાં વિરોધ જાગ્યો હતો અને જનતા મોરચાનો પ્રયોગ અહીં પણ અસર બતાવી રહ્યો હતો. એટલે પ્રથમવાર એવું બન્યું હતું કે બિનકોંગ્રેસી પક્ષો અને લિંગાયત અને વોક્કાલિગા બંને ભેગા થયા હતા અને 1994માં કોંગ્રેસનો સફાયો કરી નાખ્યો હતો. તેના કારણે ગુજરાતની જેમ જ કર્ણાટકમાં પણ ભાજપ માટે જગ્યા થઈ ગઈ હતી. લિંગાયતના નેતા તરીકે ઉપસેલા યેદીયુરપ્પા ભાજપ સાથે હતા તેનો પણ ફાયદો થયો.